Nit d'estels a Can Vilallonga 12/08
2025-08-12 21:00 - 23:00 (Europe/Madrid)
Si ets dels que esperes les nits a Can Vilallonga per observar la pluja d’estrelles de Sant Llorenç… ja les tens aquí! Els propers dies 12 i 13 d’agost les tornem a organitzar amb en Kilian Vindel.
Aquí tens la informació per apuntar-te el dimarts 12 d’agost.
El punt de trobada és a Can Vilallonga a les 21h. Un any més en Kilian ens proposarà una part teòrica i una part d’observació. Neurones, galàxies i pluja d’estels: un viatge interior. Una experiència que uneix ciència, cosmos i introspecció. Un recorregut pels forats negres, llunes habitables, el paper dels asteroides i l’origen del temps: el Big Bang. Sota la pluja d’estels, descobrirem com la xarxa neuronal humana s’assembla al teixit galàctic quan hi afegim la matèria fosca, i com les supercordes podrien unir-ho tot en una sola simfonia còsmica. I si la meteorologia ho permet, completarem el viatge amb l’observació directa, a través d’un telescopi de gamma alta, d’objectes com Saturn, la Lluna, la galàxia d’Andròmeda o el cúmul globular M13.
L’activitat acabarà a les 23h.
Els grups són limitats i la inscripció és obligatòria.

Nit d'estels de Can Vilallonga 13/08
2025-08-13 21:00 - 23:00
Si ets dels que esperes les nits a Can Vilallonga per observar la pluja d’estrelles de Sant Llorenç… ja les tens aquí! Els propers dies 12 i 13 d’agost les tornem a organitzar amb en Kilian Vindel.
Aquí tens la informació per apuntar-te el dimecres 13 d’agost.
El punt de trobada és a Can Vilallonga a les 21h. Un any més en Kilian ens proposarà una part teòrica i una part d’observació. Neurones, galàxies i pluja d’estels: un viatge interior. Una experiència que uneix ciència, cosmos i introspecció. Un recorregut pels forats negres, llunes habitables, el paper dels asteroides i l’origen del temps: el Big Bang. Sota la pluja d’estels, descobrirem com la xarxa neuronal humana s’assembla al teixit galàctic quan hi afegim la matèria fosca, i com les supercordes podrien unir-ho tot en una sola simfonia còsmica. I si la meteorologia ho permet, completarem el viatge amb l’observació directa, a través d’un telescopi de gamma alta, d’objectes com Saturn, la Lluna, la galàxia d’Andròmeda o el cúmul globular M13.
L’activitat acabarà a les 23h.
Els grups són limitats i la inscripció és obligatòria.

El batec del bosc
2025-09-07 08:00 - 2025-10-12 17:00
És el títol de la propera exposició de l’Associació “Junta d’Arbres”. L’exposició es podrà veure del 12 de setembre al 12 d’octubre al Castell de Calonge. De dijous a dissabte de 10h a 13h i de 18h a 21h i diumenge de 10h a 13h.
Activitats associades a l’exposició:
7 de setembre a les 9h “Conviure amb el foc”. Jornada informativa sobre les causes dels incendis forestals. Activitat per a tots els públics, organitzada per Junta d’Arbres amb el suport del Consorci de les Gavarres. Lloc: Sureda d’en Manelic. Inscripcions al 610 62 20 05. Punt de trobada a l’aparcament del supermercat You88.
19 de setembre a les 19h “Verd Gavarres. Per què aquest miracle?” Xerrada a càrrec de Joan Botey, enginyer químic, agrícola i silvicultor. Lloc: Castell de Calonge.
26 de setembre a les 19h “Les Gavarres al 2050. Com les transformarà el canvi climàtic?” Xerrada a càrrec d’Oriol Bassa, enginyer de forest i naturalista. Lloc: Local Social Germandat Arturo Mundet de Sant Antoni.
4 d’octubre a les 19h “Els arbres i arbusts de Calonge i Sant Antoni”. Presentació del llibre d’Helena Bou i Miquel Romero, membres de Junta d’Arbres. Lloc: Castell de Calonge.

XXè Aplec de Sant Cebrià dels Alls
2025-09-21 09:00 - 17:00
El tercer diumenge de setembre ens tornem a trobat per celebrar plegats el XXè Aplec de Sant Cebrià dels Alls. Són moltes edicions en què intentem oferir-vos activitats activitats per grans i petits divertides i que difonguin els valors de l’Espai natural protegit. Aquest any no hem volgut ser menys i us hem preparat un programa matinal ple d’activitats al voltant de les Gavarres i els seus valors.
Com cada any convoquem a les 9h una pujada a peu des del km 6,5 de la carretera de La Ganga (Gi-660), al trencant del forn del Vidre. La gent que pugi a peu té l’esmorzar gratuït (entrepà amb embotit i suc)
A les 10:30h donarem la benvinguda i començarà l’esmorzar popular.
A les 11:30h Taller “Sons d’ocell” amb el Drapaire Musical farem instruments que imiten els sons dels ocells amb materials reciclats. Durarà fins a l’hora de dinar o fins acabar els materials.
12h Conversa “Gestionar el bosc a dia d’avui. Demostració de motoserra” a càrrec de Marc Garfella de Bosquerols SCCL. Parlarem tots plegats sobre com es gestiona el bosc de les Gavarres a dia d’avui, quins criteris es fan servir per traçar les les actuacions de neteja forestal i de gestió de les finques. Quins són els principals reptes, febleses i oportunitats?
13:30h Dinar. Arrossada popular de verdures amb producte ecològic, de temporada i proximitat. Amanida, arròs, beguda i postres. El tiquet del dinar cal reservar-lo emplenant el formulari que trobareu enllaçat a sota. El preu del tiquet d’adult són 15 € i pels menors de 8 anys 10 €; inclou beguda, amanida, arròs i postres. Els plats, cobert i gots els portem nosaltres però són d’un sol ús. Taules i cadires en tindrem per fer dinar de germanor.
15:30h Cloenda amb el grup The socks, amb Joel Ametller (veu i guitarra) i Àurea Callol (veu i piano), dos joves de la Bisbal d’Empordà i Cruïlles, respectivament, que interpretaran tant versions com composicions pròpies.
Cal inscriure’s al formulari de l’enllaç pel dinar. El tiquet es pagarà a Sant Cebrià el dia de l’aplec.

Tota pedra fa paret 04/10
2025-10-04 09:00 - 12:00
El proper dissabte 4 d’octubre l’Associació Naturalistes de Girona organitzen una jornada de voluntariat per reconstruir un mur de pedra seca a Sant Daniel. La diada compta amb la col·laboració del Consorci de les Gavarres i la direcció de Xavier Laporta de la Cooperativa Foresterra.
Les places són limitades i cal inscriure’s al següent formulari: cliqueu aquí. L’horari serà de 9h a 12h. i ens trobarem a l’aparcament de la font del Ferro. (maps)
Per qualsevol dubte podeu escriure a educacio@naturalistesgirona.org

Petits exploradors a Palafrugell 04/10
2025-10-04 10:00 - 13:00
El dissabte 4 d’octubre hem preparat una activitat matinal pensant en l’esperit aventurer dels més petits. Així doncs, us proposem un matí de dissabte diferent envoltats de natura i de totes les bones sensacions que aporta el bosc per desconnectar del ritme de la setmana. Quins animals viuen als nostres boscos? Quins rastres deixen? Els sabríeu trobar i identificar? amb l’ajuda d’en Joan Feliu de Gisfera després d’aquest dissabte segur que si. Passarem unes tres hores al bosc gaudint de la natura i coneixent qui hi viu. El punt de trobada és l’Església de Sant Fruitós a Llofriu i des d’allà farem un recorregut per investigar quina fauna viu a prop nostra. L’activitat començarà a les 10h i acabarem a la 13h porteu el menjar i el beure que considereu.
L’activitat és gratuïta però cal que us apunteu al formulari que trobareu a sota.

XXVI Caminada memorial Isabel Vila 05/10
2025-10-05 07:30 - 13:00
Un any més ens trobem per recordar la figura de la Isabel Vila amb una caminada fins al cor de les Gavarres. Es faran tres sortides des de Llagostera -d’on va sortir la Isabel i un grup de persones implicades- a les 7.30h des de la Plaça Catalunya; i de La Bisbal -on van arribar el grup de Llagostera per anar a socórrer els ferits dels Focs de La Bisbal- a les 8h des de la Palanca del Daró a Cruïlles. La tercera columna prevista des de Calonge per motius organitzatius no es podrà realitzar.
A les 11h s’arribarà al coll de la Isabel 5 hores, entre el Puig d’Aiguabona i el de la Gavarres. On hi haurà la concentració de les columnes de Llagostera, Calonge i La Bisbal i es farà un breu acte d’homenatge a la Isabel Vila amb la cantada de la cançó composta per l’Antoni Mas.
Per veure el cartell feu clic aquí.

Espiem els amfibis de les Gavarres 18/10
2025-10-18 19:00 - 22:00
El dissabte 18 us proposem una activitat amb un horari ben diferent, de 19h a 22h. Ho hem de fer si volem conèixer els petits animals nocturns que viuen en les bases i els cursos d’aigua de les Gavarres. El punt de trobada serà l’esplanada del principi de la Vall dels Molins. Punt al google maps. Des d’allà farem una passejada per escoltar els cants i saber-ne identificar les espècies, alguns segur que ja us sonaran i formen part del vostre mapa sonor però ara sabrem quina espècie els fa i les seves característiques. L’activitat anirà a càrrec d’Emma Guinart de Naturamontfred, és gratuïta i només cal inscriure’s al formulari que trobareu a sota.
Material recomanat: frontal o llanterna, roba d’abric, aigua, alguna cosa per picar.

Píndola formativa: Fes créixer el teu negoci amb What'sApp Business
2025-10-23 15:00 - 16:30
T’agradaria treure més rendiment al teu negoci amb WhatsApp Business?

Et convidem a participar a la píndola formativa “Fes créixer el teu negoci amb What’sApp Business”, una sessió pràctica i gratuïta on aprendràs com utilitzar aquesta eina per millorar la comunicació amb els teus clients i gestionar les comandes de manera àgil i professional.

Data: dijous 23 d’octubre
Horari: de 15.00 a 16.30 h
Modalitat: en línia (Google Meet)
Cost: gratuït
A càrrec de: Gemma Capell, de Red Peppers, agència especialitzada en màrqueting i comunicació del sector agroalimentari.
Es treballaran aspectes com:

Creació d’un catàleg digital de productes.
Organització de comandes de manera fàcil i ràpida.
Configuració de respostes automàtiques i missatges de benvinguda.
Segmentació de clients i enviament d’informació d’interès.
Com donar una imatge més professional.

📲 Inscriu-t’hi ara i fes créixer el teu negoci: CLICA AQUÍ
T’esperem!

Paisatge i fauna de Calonge i Sant Antoni
2025-10-25 08:00 - 2025-11-09 20:00
Exposició fotogràfica col·lectiva organitzada per l’Ateneu Popular de Calonge, secció fotogràfica. Oberta del 25 d’octubre al 9 de novembre al Castell de Calonge. L’horari de visita és de dissabtes i diumenges d’11h a 13h i de 18h a 20h.

Els tres senglars i el gran incendi forestal 25/10
2025-10-25 10:00 - 13:00
El proper dissabte 25 d’octubre organitzem una activitat a Mont-ras que compagina la història dels tres porquets i el llop amb dosis de gestió forestal i comportament del foc. L’autora del conte basant-se amb la història dels tres porquets n’ha escrit una altra titulada “Els tres senglars i el gran incendi forestal”; i arran de la història l’empresa Gisfera ha preparat una guia educativa per treballar amb jocs i material de suport la importància d’una bona gestió forestal i com aquesta ens pot ajudar a parar un foc. L’Antígona Garcia de Gisfera ens explicarà el conte i tot seguit amb jocs i dinàmiques educatives aprendrem com hem de cuidar els nostres boscos per fer-los resilients al foc. Si voleu llegir el conte o consultar el material educatiu us deixem aquest enllaç. L’activitat està adreçada a mainada de 7 a 12 anys. L’activitat forma part del projecte del Passaport edunauta així que si veniu amb el vostre passaport us posarem un segell.
El punt de trobada és a l‘església de Mont-ras a les 10h del matí i l’activitat durarà unes tres hores. Porteu roba i calçat còmode així com aigua i alguna cosa per picar.
L’activitat compte amb la col·laboració de l’Ajuntament de Mont-ras i és gratuïta però les places són limitades, cal que us apunteu al formulari de sota.

47ena Travessada de les Gavarres
2025-10-26 07:30 - 17:00
El proper diumenge 26 d’octubre La Colla Excursionista Cassanenca ens proposa una caminada per descobrir el patrimoni de Celrà “Ruta pels cinc castells de Celrà”. Es faran dos itineraris, un de curt de 13 km i un de llarg de 18 km. La sortida es farà al pàrquing de la Torre Desvern de Celrà entre les 7.30h i els 8h. Les inscripcions es faran presencials abans de la sortida i tindrà un cost de 8 € pels socis i 10 € pels que no siguin socis.
Hi haurà avituallaments, més informació 872 095 458 (18h a 20h) o al 639 319 541 (vocal responsable), info@lacolla.cat
Llarg 18km: Torre Desvern, Castell de Celrà, Castell de Palagret, Mines del Nen Jesús, Creu Palomera, Castell de Sant Miquel, Mina Victoria, Oratori de Sant Sixt i Sant Hou, Castell de Barbavella, Torre Desvern.
Curt 13km: Torre Desvern, Castell de Celrà, Castell de Palagret, Mines del Nen Jesús, Creu Palomera, Bosc de les escultures, Església de Sant Feliu, Torre Desvern.

Romanyam, 1r Mercat Gastronòmic i Artesanal de Les Gavarres
2025-11-08 | Romanyà de la Selva
Arriba Romanyam! El Primer Mercat Gastronòmic i Artesanal de Les Gavarres
📍 Romanyà de la Selva
📅 Dissabte 8 de novembre
🕘 De 9h a 19h
Consulteu el programa complet
Romanyam és una fira-mercat que celebra la riquesa gastronòmica, artesanal i cultural de Les Gavarres. Durant tota una jornada podreu conèixer productors locals, degustar la gastronomia tradicional i gaudir d’activitats per a tota la família.
🛍️ Mercat de productors locals
Al mercat de productors locals hi trobareu l’autenticitat de les Gavarres: vins, formatges, mels, olis i artesania, entre d’altres productes de proximitat. Una oportunitat única per descobrir, tastar i emportar-vos a casa l’essència més genuïna de l’Espai Natural.
🍷 Espai gastronòmic.
A l’espai gastronòmic hi podreu degustar diferents propostes de cuina tradicional. Amb la participació de restauradors de Santa Cristina d’Aro i Llagostera, el bon menjar està assegurat!
🌿Activitat familiars

Concurs de pintura ràpida amb exposició i venda d’obres.
Sortida naturalista a l’entorn de Romanyà. Inscripcions.
Taller sobre megalitisme a la Cova d’en Daina. Inscripcions.
Taller de vermut aromàtic amb Emporarom. Inscripcions.
Concert de tarda amb Fenya Rai!

✊🏼Commemoració del Manifest de Romanyà
Celebrem els 50 anys del Manifest de les Gavarres, amb la participació d’alguns dels seus promotors. Un homenatge a la lluita per la protecció del nostre patrimoni natural.
No us ho perdeu!
Romanyam és molt més que un mercat: és una experiència que connecta territori, tradició i comunitat. Us hi esperem!

Taller de fotografia amb les Gavarres als nostres peus 15/11
2025-11-15 16:00 - 18:30
El dissabte 15 de novembre us proposem un taller de petit format per aprendre a capturar la bellesa de l’entorn natural de les Gavarres amb la vostra càmera.
Aquest taller d’iniciació a la fotografia de paisatge i natura està pensat per a tots aquells que vulguin aprendre els fonaments de la fotografia mentre gaudeixen d’una excursió a un dels cims més emblemàtics del massís: el Puig d’Arques. Durant la sortida, combinarem una breu introducció teòrica amb molta pràctica sobre el terrenys i l’assessorament constant per resoldre dubtes.
No cal tenir coneixements previs de fotografia ni una càmera professional; qualsevol càmera digital amb controls manuals (rèflex, mirrorless, bridge) o fins i tot un telèfon mòbil amb opcions avançades és suficient per aprofitar la sortida. L’objectiu és aprendre a mirar i fer servir la càmera, independentment de l’equip. A més de les vistes panoràmiques, el recorregut a través de les suredes i alzinars de les Gavarres ens proporcionarà infinites oportunitats per practicar la fotografia de bosc i de detall.
Material recomanat: càmera o mòbil, trípode, filtres, llanterna, calçat còmode per caminar per muntanya i roba adient a la meteorologia. Aigua i alguna cosa per picar. L’activitat, com sempre, és gratuïta però per poder oferir una atenció de qualitat les places són limitades i la inscripció és obligatòria al formulari que trobareu a sota.

Punt de trobada: Plans de Can Sabater.
https://maps.app.goo.gl/oTh9wLSZZ7WDAp6A9

Conviure amb el foc a Romanyà 22/11
2025-11-22 10:00 - 13:00
Conviure amb el foc és una activitat educativa pensada per a famílies amb infants (a partir de 10 anys) i joves. Us convidem a descobrir, de manera participativa i en plena natura, com funciona l’ecologia del foc i com podem protegir els nostres boscos a través d’una sortida a l’Espai Natural de les Gavarres. El punt de trobada és el pàrquing del Dolmen de la Cova d’en Daina a les 10h. Us posareu a la pell de bombers, agents rurals, pagesos o científics per entendre millor els incendis forestals i com prevenir-los. Conviure amb el foc és una proposta enriquidora que connecta amb la realitat del territori i fomenta el respecte pel medi ambient d’una manera lúdica, educativa i compromesa.

Tast de Gavarres: Les Rabioses
2025-11-22 11:00 - 13:30
Descobreix una finca viva, on la terra es cuida amb passió i criteris d’agricultura regenerativa. Durant la visita guiada coneixeràs com es cultiven les ametlles amb respecte pel medi ambient i aprendràs com es gestiona l’ecosistema agrícola per afavorir la biodiversitat i la salut del sòl. L’experiència culmina amb un tast d’ametlles amb totes les seves variants, que et farà redescobrir el seu sabor més autèntic. Una proposta ideal per a qui vol entendre el paisatge, la feina pagesa i el valor dels productes de proximitat.
Preu: 10€
Horari: 11h a 13:30h

Tast de Gavarres: Apasitolento Viticultor
2025-11-23 11:00 - 13:00
En el marc del cicle de visites a productors locals Tast de Gavarres, us oferim la possibilitat de conèixer Apasitolento Viticultor, a Calonge.
Ubicat al Mas Mont de Calonge, l’Aitor treballa les vinyes amb passió i respecte. La seva dedicació es reflecteix durant la visita guiada a la finca, que comença amb un recorregut per les vinyes on podràs descobrir els secrets del cultiu ecològic i la connexió amb la terra. L’experiència culmina al mirador del mas, amb una degustació guiada de tres vins que et permetrà assaborir l’essència del territori. Ideal per a qui vol entendre, sentir i tastar el vi des de l’arrel.
Preu: 18€
Horari: d’11h a 13h
Inscripcions al formulari de la web

Camins públics o camins privats?
2025-11-28 18:00 - 19:00
El divendres 28 de novembre l’Associació de Gestors Forestals de les Gavarres i el Consorci Forestal de Catalunya organitzen al Centre Cívic de Puigventós la ponència ” Camins públics o camins privats?” a càrrec de Jordi Salbanyà Benet, advocat i secretari de la Junta del Consorci Forestal de Catalunya.
La ponència és d’accés lliure i tindrà lloc a les 18h de la tarda. Enllaç a la ubicació del google maps.
Col·labora l’Ajuntament de Cruïlles, Monells i Sant Sadurní de l’Heura.

Gala d'entrega dels Premis Les Gavarres 29/11
2025-11-29 12:00 - 13:30
Els gavarrencs i gavarrenques us heu d’apuntar a l’agenda que el proper dissabte 29 de novembre celebrem els Premis Les Gavarres al Teatre Mundial de la Bisbal d’Empordà. A les 12h s’iniciarà l’acte amb la benvinguda de l’alcalde del poble que ens acull i seguidament farem la presentació del llibre Històries de les Gavarres de l’editorial Gavarres, de la mà del seu mateix autor Josep Matas i Balaguer, bisbalenc i gran coneixedor de les Gavarres. Tot seguit tindrem l’entrega dels Premis Joan Xirgo, Assumpta Fabré Dachs i Cirera d’Arboç. Quan acabem esperem saludar-vos a tots durant el refrigeri cortesia de l’Ajuntament de la Bisbal.

Els bolets de les Gavarres. Sortida naturalista 30/11
2025-11-30 10:00 - 13:00
Aquest diumenge 30 de novembre s’organitza una sortida per aprendre a identificar bolets. La trobada comença a les 10 del matí a la urbanització Mas Cubell de Cassà. Enllaç al punt de google maps. Des d’allà, es comparteixen cotxes per arribar al punt d’inici del recorregut, ja que el lloc escollit per a l’activitat és una zona boscosa amb poc espai per aparcar.
Durant la sortida s’aprenen les bones pràctiques per observar i collir bolets: quins estris cal utilitzar, com reconèixer els exemplars, les particularitats de cada espècie i com deixar-hi el mínim impacte possible.
Es recorda que no cal portar cistell. L’objectiu d’aquesta sortida no és identificar bolets comestibles, sinó oferir una visió científica i descobrir la gran diversitat d’espècies que tenim a les Gavarres. L’objectiu de la caminada és posar el focus en aquells bolets que sovint passen desapercebuts.

Tast de Gavarres: Granja Mas Casas Cruïlles
2025-11-30 11:00 - 13:30
En el marc del cicle de visites a productors locals Tast de Gavarres, us oferim la possibilitat de conèixer la Granja Mas Casas, ubicada a Cruïlles.
El Mas Casas us ofereix una experiència immersiva per conèixer de prop la importància de la pastura en la ramaderia extensiva, la cura respectuosa dels animals i el valor dels productes de proximitat.
L’activitat comença amb un recorregut pel camp, on s’explica com cuidem la terra mitjançant tècniques d’agricultura regenerativa i pastura rotativa.
A continuació, ens endinsem en el món de les ovelles. Aprendreu com es cuida el ramat respectant els ritmes naturals dels animals i descobrireu curiositats fascinants sobre aquesta espècie. Per als més curiosos, hi haurà l’oportunitat de tocar un xai, una experiència especialment entranyable per als més petits. La visita finalitza a la botiga de la granja, on es mostren els múltiples productes que s’elaboren a partir de l’ovella: carn de xai, pells, llana, productes làctics i cosmètics naturals elaborats amb llet d’ovella.
El punt culminant és una deliciosa degustació de productes làctics, ideals per descobrir el sabor autèntic de la proximitat.
Informació pràctica:
L’activitat, apta per a totes les edats, es realitza a diferents espais, tant a l’aire lliure com en zones cobertes de la granja. Es recomana portar calçat còmode. Tingueu en compte que la sala de munyir i l’obrador làctic no són accessibles al públic. No s’admeten animals de companyia a la finca, excepte gossos pigall.
Preu: 15€ per persona.
Horari: d’11h a 13h
Inscripcions al formulari de la web

Fem xarxa: trobada entre productors locals i restauradors de les Gavarres i voltants
2025-12-01 11:00 - 13:00
🌱🤝 Fem Xarxa a les Gavarres!
Ets productor local o restaurador? Aquesta és la teva oportunitat per connectar, compartir i sumar esforços!
📅 Dilluns 1 de desembre
⏰ 11h – 13h
📍 Edifici A de l’IRTA
En aquesta jornada de networking volem fomentar la col·laboració intersectorial. És el moment de fer créixer una xarxa forta i compromesa amb el territori. 🌄✨
🔗 Inscripcions aquí.

Els Tres senglars i el gran incendi forestal a Quart 13/12
2025-12-13 10:00 - 13:00
Aquí teniu la informació de l’última activitat d’aquest any 2025, una nova edició dels Tres senglars i el gran incendi forestal a Quart. Aprofitem l’entranyable història dels tres porquets i el llop per construir un relat al voltant dels incendis forestals i el que hem de fer per prevenir-los amb les eines de la gestió forestal. En Joan Feliu de Gisfera ens explicarà el conte i tot seguit, amb jocs i dinàmiques educatives aprendrem com hem de cuidar els nostres boscos pe fer-los resilients al foc. Aquesta activitat està pensada per mainada de 7 a 12 anys. Trobareu el conte i tot el material didàctic desenvolupat per Gisfera al següent enllaç.
El punt de trobada és a les 10h a l’aparcament de l’església de Quart. L’activitat és gratuïta però cal apuntar-se al formulari de la nostra web.

Aplec de Santa Llúcia de l'Arboç 14/12
2025-12-14 08:15 - 12:00
El proper diumenge 14 de desembre es celebrarà l’aplec de Santa Llúcia de l’Arboç. Animeu-vos a venir a l’última cita de l’any amb les Gavarres! A les 8.15h es faran dues sardanes curtes a Suro Robat (passat can can Rafelet), a càrrec dels acordions de les Gavarres. A les 9h es farà un esmorzar solidari per col·laborar amb la Marató. A les 10.30h tindrà lloc la missa a l’ermita amb l’acompanyament de la Cobla La Principal de Banyoles i a les 11.30h hi haurà la cloenda amb la tradicional ballada de sardanes.
L’acte està organitzat per la Colla de Santa Llúcia i l’Ajuntament de La Bisbal d’Empordà.
